CELEX: 62022CN0005
Language: sl
Date: 2022-01-03 00:00:00
Title: Zadeva C-5/22: Predlog za sprejetje predhodne odločbe, ki ga je vložilo Consiglio di Stato (Italija) 3. januarja 2022 – Green Network SpA/SF, YB, Autorità di Regolazione per Energia Reti e Ambiente (ARERA)

21.3.2022   
            
            
               SL
            
            
               Uradni list Evropske unije
            
            
               C 128/10
            
         
      Predlog za sprejetje predhodne odločbe, ki ga je vložilo Consiglio di Stato (Italija) 3. januarja 2022 – Green Network SpA/SF, YB, Autorità di Regolazione per Energia Reti e Ambiente (ARERA)
      (Zadeva C-5/22)
      (2022/C 128/14)
      Jezik postopka: italijanščina
      
         Predložitveno sodišče
      
      Consiglio di Stato
      
         Stranke v postopku v glavni stvar
      
      
         Tožeča stranka: Green Network SpA
      
         Tožene stranke: SF, YB, Autorità di Regolazione per Energia Reti e Ambiente (ARERA)
      
         Vprašanji za predhodno odločanje
      
      
                  1.
               
               
                  Ali je evropske predpise iz Direktive Evropskega parlamenta in Sveta št. 72 (1) z dne 13. julija 2009, zlasti iz člena 37(1) in (4), ki ureja pooblastila regulativnega organa, in iz Priloge I, mogoče razlagati tako, da obsegajo tudi normativna pooblastila – ki jih italijanski Regulativni organ za trg električne energije (ARERA) izvaja nad družbami, ki poslujejo v sektorju električne energije – s katerimi se tem družbam naloži, da morajo odjemalcem, in sicer tudi bivšim odjemalcem in neplačnikom, povrniti znesek, ki ustreza ekonomski protidajatvi, ki so jo plačali za kritje stroškov upravljanja, z izvajanjem pogodbene določbe, ki je predmet sankcije tega Organa?
               
            
                  2.
               
               
                  Ali je evropske predpise iz Direktive Evropskega parlamenta in Sveta št. 72 z dne 13. julija 2009, zlasti iz člena 37(1) in (4), ki ureja pooblastila regulativnega organa, in iz Priloge I, mogoče razlagati tako, da v okviru plačila odškodnine in načinov povračila, ki se uporabljajo za odjemalce na trgu električne energije, če operater trga ne dosega predpisane kakovosti storitev, obsegajo tudi povračilo ekonomske protidajatve, ki so jo plačali in ki je izrecno urejena v določbi podpisane in sprejete pogodbe ter je v celoti neodvisna od kakovosti same storitve, je pa predvidena za kritje stroškov upravljanja gospodarskega subjekta?
               
            
         (1)  Direktiva 2009/72/ES Evropskega parlamenta in Sveta z dne 13. julija 2009 o skupnih pravilih notranjega trga z električno energijo in o razveljavitvi Direktive 2003/54/ES (UL 2009, L 211, str. 55).